recursal/SuperWikiNEXT-32B huggingface dataset:
একই নামের অন্য ব্যক্তিদের নিবন্ধের জন্য মাহবুবুর রহমান (দ্ব্যর্থতা নিরসন) দেখুন।

লেফটেন্যান্ট জেনারেল (অব.) **মাহবুবুর রহমান** হলেন বাংলাদেশের একজন অবসরপ্রাপ্ত সেনা কর্মকর্তা যিনি বাংলাদেশ সেনাবাহিনীর প্রধান হিসেবে দায়িত্ব পালন করেন। সেনাবাহিনী থেকে অবসর গ্রহণের পর তিনি বাংলাদেশ জাতীয়তাবাদী দলের (বিএনপি) রাজনীতির সাথে সম্পৃক্ত হন। বর্তমানে তিনি দলটির সর্বোচ্চ নীতি নির্ধারণী স্থায়ী কমিটির সদস্য হিসেবে দায়িত্ব পালন করছেন।

প্রারম্ভিক জীবন
---------------

মাহবুবুর রহমান দিনাজপুর জেলার বিরল উপজেলার জগতপুর গ্রামে জন্মগ্রহণ করেন। তিনি দিনাজপুর জিলা স্কুল থেকে ১৯৫৬ সালে প্রথম বিভাগে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করে বাংলাদেশ প্রকৌশল বিশ্ববিদ্যালয় থেকে ১৯৬৩ সালে সিভিল ইঞ্জিনিয়ারিং-এ স্নাতক সম্পন্ন করেন।

সেনাবাহিনীতে কর্মজীবন
---------------------

শিক্ষাজীবন শেষ করে মাহবুবুর রহমান তৎকালীন পাকিস্তান সেনাবাহিনীতে যোগদান করেন। কিছুকাল কুমিল্লা সেনানিবাসে কর্মরত ছিলেন। ১৯৬৭ সালে তাকে সামরিক প্রকৌশলে প্রশিক্ষণের জন্য পশ্চিম পাকিস্তানের রিসালপুর মিলিটারি ইঞ্জিনিয়ারিং কলেজে প্রেরণ করা হয়। প্রশিক্ষণ শেষে তিনি পাকিস্তানের পাঞ্জাবের ঝিলাম সেনানিবাসে যোগদান করেন। বাংলাদেশের স্বাধীতা যুদ্ধ শুরু হলে পশ্চিম পাকিস্তানে কর্মরত অরও অনেক বাঙালি সামরিক কর্মকর্তার সাথে আটক হন। ১৯৭৩ সালে আন্তর্জাতিক রেডক্রসের সহায়তায় স্বাধীন বাংলাদেশে আসেন এবং বাংলাদেশ সেনাবাহিনীতে যোগদান করেন।

মাহবুবুর রহমান ১৯৯৬ সালের ২০ মে বাংলাদেশ সেনাবাহিনীর ১০ম সেনাপ্রধান হিসেবে দায়িত্ব গ্রহণ করেন এবং ২৩ ডিসেম্বর ১৯৯৭ সাল পর্যন্ত তিনি এ দায়িত্ব পালন করেন।

রাজনীতি
-------

সেনাবাহিনী থেকে অবসর গ্রহণের পর মাহবুবুর রহমান বিএনপির রাজনীতির সাথে সম্পৃক্ত হন। ২০০১ সালে অষ্টম জাতীয় সংসদ নির্বাচনে তিনি বিএনপির মনোনয়নে দিনাজপুর-২ আসন থেকে সংসদ সদস্য নির্বাচিত হন। সংসদ সদস্য হওয়ার পর ২০০১ থেকে ২০০৬ সাল পর্যন্ত তিনি বাংলাদেশের প্রতিরক্ষা মন্ত্রণালয় সংক্রান্ত সংসদীয় স্থায়ী কমিটির সভাপতি হিসেবে দায়িত্ব পালন করেন। ২০০৮ সালে নবম জাতীয় সংসদ নির্বাচনে একই আসন থেকে নির্বাচন করে আওয়ামী লীগের প্রার্থী খালিদ মাহমুদ চৌধুরীর কাছে পরাজিত হন।

তথ্যসূত্র
---------

1. ↑  "মাহবুবুর রহমানের মায়ের মৃত্যুতে বিএনপির শোক"। *jagonews24.com* (ইংরেজি ভাষায়)। সংগ্রহের তারিখ ২০১৯-১১-১২।
2. 1 2  "List of Chief of Army Staff"। *বাংলাদেশ সেনাবাহিনী* (ইংরেজি ভাষায়)। সংগ্রহের তারিখ ১৭ ডিসে ২০১৮।
3. 1 2 3  "সেনা জীবনের সেই রোমাঞ্চিত দিনগুলো"। *বাংলাদেশ প্রতিদিন*। ২৮ এপ্রিল ২০১৭। সংগ্রহের তারিখ ১৭ ডিসে ২০১৮।
4. ↑  "১৮ মেয়াদে বাংলাদেশের সেনাপ্রধান ১৭ জন"। *ঢাকাটাইমস নিউজ*। ১৮ জুন ২০১৮। সংগ্রহের তারিখ ১৭ ডিসে ২০১৮।
5. ↑  "লে জে (অব) মাহবুবুর রহমান"। *BBC News বাংলা*। ১৪ আগস্ট ২০১০। সংগ্রহের তারিখ ১৭ ডিসে ২০১৮।
6. ↑  "মাহবুবুর রহমান (দিনাজপুর)"। *প্রথম আলো*। ১০ নভে ২০১৮। সংগ্রহের তারিখ ১৭ ডিসে ২০১৮। [*স্থায়ীভাবে অকার্যকর সংযোগ*]
কর্দমাক্ত পদযাত্রার বিজ্ঞাপন 
**সম্মিলিত নারী শোভাযাত্রা**, বা **কর্দমাক্ত পদযাত্রা** নামেও পরিচিত ছিল, যা ১৯০৭ সালের ৯ ফেব্রুয়ারি লন্ডনে নারী ভোটাধিকার সংঘের জাতীয় ইউনিয়ন (এনইউডব্লিউএসএস) দ্বারা আয়োজিত একটি শান্তিপূর্ণ বিক্ষোভ ছিল। সেখানে ৩,০০০ এরও বেশি নারী হাইড পার্ক কর্নার থেকে স্ট্র্যান্ড পর্যন্ত নারীদের ভোটাধিকারের সমর্থনে শোভাযাত্রা করেছিল। সব শ্রেণীর নারীরা নারীদের ভোটাধিকারের সমর্থনে সর্ববৃহৎ গণবিক্ষোভে অংশ নিয়েছিল। দিনের আবহাওয়া থেকে এটি "কর্দমাক্ত পদাযাত্রা" নামে পরিচিত হয়েছিল কারণ অবিরাম ভারী বৃষ্টির কারণে পদযাত্রাকারীরা ভিজে গিয়েছিল ও কাদায় প্লাবিত হয়েছিল।

নারীদের ভোটাধিকারের প্রবক্তারা যারা সাংবিধানিক পদ্ধতির পক্ষপাতী এবং যারা প্রত্যক্ষ পদক্ষেপকে সমর্থন করেছিল তাদের মধ্যে বিভাগ ছিল। ১৯০৩ সালে, এমেলিন প্যাঙ্কহার্স্ট নারী সামাজিক ও রাজনৈতিক ইউনিয়ন (ডব্লিউএসপিইউ) গঠন করেন। ভোটাধিকারী হিসাবে পরিচিত ডব্লিউএসপিইউ বিক্ষোভ করেছিল, রাজনীতিবিদদের হেনস্তা করেছিল এবং ১৯০৫ সাল থেকে এর বেশ কয়েকজন সদস্যকে কারারুদ্ধ করা হয়েছিল। ফলে এটি সংবাদপত্রের দৃষ্টি আকর্ষণ করেছিল এবং নারীদের সমর্থন বাড়িয়েছিল। সেই গতি বজায় রাখতে এবং ব্রিটিশ কমন্সসভায় একটি নতুন ভোটাধিকার বিলের জন্য সমর্থন তৈরি করতে এনইউডাব্লুএসএস এবং অন্যান্য দলগুলি পার্লামেন্টের উদ্বোধনের সাথে মিল রেখে কর্দমাক্ত পদযাত্রার আয়োজন করেছিল। অনুষ্ঠানটি অনেক জনস্বার্থ এবং ব্যাপকভাবে সহানুভূতিশীল সংবাদপত্রের পরিধিকে আকৃষ্ট করেছিল, কিন্তু পরের মাসে যখন বিলটি উপস্থাপন করা হয়, তখন এটি ভোট ছাড়াই "আলোচনার বাইরে" ছিল।

যদিও পদযাত্রাটি তাৎক্ষণিক সংসদীয় প্রক্রিয়াকে প্রভাবিত করতে ব্যর্থ হয়েছিল, এটি জনসচেতনতা এবং আন্দোলনের ভবিষ্যত কৌশলের উপর যথেষ্ট প্রভাব ফেলেছিল। বৃহৎ শান্তিপূর্ণ গণবিক্ষোভ, যা কখনো চেষ্টা করা হয়নি, ভোটাধিকার প্রচারের আদর্শ বৈশিষ্ট্য হয়ে উঠেছিল। ২১ জুন ১৯০৮-এ, হাইড পার্কে উইমেন্স সানডেতে ডব্লিউএসপিইউ এর সমাবেশে ৫০০,০০০ জন লোক অংশগ্রহণ করেছিল। পদযাত্রাগুলি দেখিয়েছিল যে নারীদের ভোটাধিকারের লড়াইয়ে সমাজের প্রতিটি স্তরে নারীদের সমর্থন ছিল ও তাদের সামাজিক পার্থক্য সত্ত্বেও, তারা একটি সাধারণ কারণের জন্য একসাথে কাজ করার জন্য একত্রিত হয়েছিল।

তথ্যসূত্র
---------

1. ↑  Cowman 2010, পৃ. 65।
**জুবায়ের সালেহীন** এসইউপি, এনডিইউ, পিএসসি বাংলাদেশ সেনাবাহিনীর একজন মেজর জেনারেল। বর্তমানে অ্যাডজুটেন্ট জেনারেল (এজি), সেনাবাহিনী সদর দপ্তর (এএইচকিউ), ঢাকা সেনানিবাস। ইতিপূর্বে সেনাবাহিনীর ইঞ্জিনিয়ার ইন চীফ হিসেবে দায়িত্ব পালন করেছেন। তিনি সামরিক বাহিনী কমান্ড ও স্টাফ কলেজ (ডিএসসিএসসি)-এর কমান্ড্যান্ট ছিলেন।

প্রাথমিক ও শিক্ষাজীবন
---------------------

সালেহীন কুমিল্লা ক্যাডেট কলেজের প্রাক্তন ক্যাডেট। তিনি বাংলাদেশ মিলিটারি একাডেমির ১৯তম বিএমএ দীর্ঘমেয়াদী কোর্স শেষে ২৩ ডিসেম্বর ১৯৮৮ সালে ইঞ্জিনিয়ারিং কোরে কমিশন লাভ করেন। তিনি সিভিল ইঞ্জিনিয়ারিংয়ে বাংলাদেশ প্রকৌশল বিশ্ববিদ্যালয়ে (বুয়েট) স্নাতক সম্পন্ন করেছেন। তিনি আইবিএ ও জাহাঙ্গীরনগর বিশ্ববিদ্যালয় থেকে ব্যবসায় প্রশাসনে মাস্টার্স, জাতীয় নিরাপত্তা কৌশলে ইউএসএ জাতীয় প্রতিরক্ষা বিশ্ববিদ্যালয় থেকে মাস্টার্স সম্পন্ন করেন।

কর্মজীবন
--------

জেনারেল সালেহীন ১৭ পদাতিক ডিভিশনের জিওসি ও সিলেট এরিয়ার এরিয়া কমান্ডার হিসেবে দায়িত্ব পালন করেন। ব্রিগেডিয়ার জেনারেল থাকা অবস্থায় জুবায়ের সালেহীন ঢাকা উত্তর সিটি করপোরেশনের (ডিএনসিসি) প্রধান প্রকৌশলীর দায়িত্ব পালন করেন।

তথ্যসূত্র
---------

1. ↑  "রিয়াদে বিশ্ব প্রতিরক্ষা প্রদর্শনীতে স্বরাষ্ট্রমন্ত্রী"। *বাংলা ট্রিবিউন*। ২০২২-০৮-০৮ তারিখে মূল থেকে আর্কাইভ করা। সংগ্রহের তারিখ ২০২২-০৮-০৮।
2. ↑  "ডিএসসিএসসি গ্র্যাজুয়েটরাই ২০৪১ সালের সৈনিক হিসেবে কাজ করবেন : প্রধানমন্ত্রী"। *নয়া দিগন্ত*। সংগ্রহের তারিখ ২০২২-০৮-০৮।
3. ↑  "হঠাৎ সফরে মেজর জেনারেল জুবায়ের সালেহিন"। *দৈনিক সময়ের সমীকরণ*। সংগ্রহের তারিখ ২০২২-০৮-০৮।
4. ↑  "সেনাবাহিনী প্রধানের ৪ ইউনিটের পতাকা উত্তোলন"। *বণিকবার্তা*। সংগ্রহের তারিখ ২০২২-০৮-০৮।
5. ↑  "প্রটোকল ভেঙে কাজ করতে চাই: মেয়র আতিকুল"। *বাংলাদেশ জার্নাল*। সংগ্রহের তারিখ ২০২২-০৮-০৮।
একই নামের অন্যান্য ব্যক্তির জন্য এম এ আউয়াল দেখুন।
**এম. এ. আউয়াল** (**জন্ম:** ১৬ মার্চ ১৯৬৮) হলেন বাংলাদেশের একজন আবাসন ব্যবসায়ী, বিশিষ্ট সমাজ সেবক ও রাজনীতিবিদ যিনি লক্ষ্মীপুর-১ আসনের সংসদ সদস্য ছিলেন। তিনি ইসলামী গণতান্ত্রিক পার্টি ও প্রগতিশীল ইসলামী জোট এর চেয়ারম্যান।

প্রাথমিক জীবন
-------------

এম. এ. আউয়াল ১৯৬৮ সালের ১৬ মার্চ তৎকালীন পূর্ব পাকিস্তানের নোয়াখালির লক্ষ্মীপুরে জন্মগ্রহণ করেন। তার পিতার নাম আব্দুর রশীদ এবং মাতা মনোয়ারা বেগম।

কর্মজীবন
--------

এম এ আউয়াল হাভেলি প্রপার্টি ডেভেলপমেন্ট লিমিটেডের ব্যবস্থাপনা পরিচালক।

### রাজনৈতিক জীবন

এম. এ. আউয়াল ইসলামী গণতান্ত্রিক পার্টির চেয়ারম্যান এবং তরিকত ফেডারেশনের সাবেক মহাসচিব। তিনি তরীকত ফেডারেশনের মহাসচিব থাকাকালে ৫ জানুয়ারি ২০১৪ সালে অনুষ্ঠিত দশম জাতীয় সংসদ নির্বাচনে ১৪-দলীয় জোটের প্রার্থী হিসেবে নৌকা প্রতীকে সংসদ সদস্য হিসাবে নির্বাচিত হন।

২০১৮ সালে তরীকত ফেডারেশনের মহাসচিব পদ থেকে তাকে অব্যাহতি দেয়া হলে তিনি ইসলামী গণতান্ত্রিক পার্টি নামে নতুন রাজনৈতিক দল গঠন করেন চেয়ারম্যান হিসেবে দায়িত্ব পালন করছেন।

সমালোচনা
--------

জমি নিয়ে বিরোধের জেরে সাহিনুদ্দীন নামে পল্লবীর এক ব্যবসায়ীকে কুপিয়ে হত্যার অভিযোগে তাকে ২০ মে ২০২১ সালে রেপিড অ্যাকশন ব্যাটালিয়ন নরসিংদীর ভৈরবের একটি মাজার থেকে গ্রেপ্তার করে।

তথ্যসূত্র
---------

1. 1 2  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।
2. ↑  "Constituency 274\_10th\_Bn"। *www.parliament.gov.bd*। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৮।
3. 1 2  "পল্লবীর হত্যা মামলায় সাবেক এমপি এম এ আউয়াল গ্রেপ্তার"। *বিডিনিউজ টোয়েন্টিফোর ডটকম*। ২০ মে ২০২১। ২২ মে ২০২১ তারিখে মূল থেকে আর্কাইভ করা। সংগ্রহের তারিখ ২২ মে ২০২১।
4. ↑  "খুনের পর আউয়ালকে ফোন, 'স্যার, ফিনিশ'"। *দৈনিক প্রথম আলো*। ২১ মে ২০২১। সংগ্রহের তারিখ ২৩ মে ২০২১।
মানুষের চোখ**কাচীয় অক্ষিরস** হল মেরুদণ্ডী প্রাণীর চক্ষুগোলকের অক্ষিপট (রেটিনা, Retina) এবং চোখের মণির (লেন্স, Lens) মধ্যবর্তী শূন্যস্থান পূরণকারী কাচের মত স্বচ্ছ জলীয় রস। ইংরেজি পরিভাষাতে একে **ভিট্রেয়াস হিউমার** (ইংরেজি: Vitreous humour বা Vitreous humor) বলে। এর ৯৯% পানি, কিন্তু এর জেলিসদৃশ সান্দ্রতা (viscosity) পানির সান্দ্রতার প্রায় চার থেকে পাঁচ গুণ বেশি। পানি ছাড়াও এতে লবণ, চিনি, ভক্ষককোষ (ফ্যাগোসাইট) ও কোলাজেন তন্তু বিদ্যমান। ভক্ষককোষগুলি দৃষ্টিক্ষেত্র (visual field) থেকে অবাঞ্ছিত দ্রব্য সরিয়ে নিয়ে যায়। কাচীয় অক্ষিরসের মূল কাজ চোখের ছয় ভাগের পাঁচ ভাগ স্থান দখল করে চোখের বাকি অংশগুলোর জন্য একটি কাঠামো তৈরি করা, এবং অক্ষিপটে আলো যাতে সহজে বাধাহীনভাবে পৌছতে পারে, তা নিশ্চিত করা।

| ইন্দ্রিয় তন্ত্র - দর্শনেন্দ্রিয় - চোখ - সম্পাদনা |
| --- |
| **চক্ষুগোলকের আবরক:** কনজাংটিভা | স্‌ক্লেরা | কর্নিয়া | শ্লেমের নালিকা | ট্রাবেকিউলার মেশওয়ার্ক 
**ইউভেয়া:** কোরয়েড | আইরিস | পিউপিল | সিলিয়ারি বডি 
**রেটিনা :** ম্যাকুলা | ফোভিয়া | অন্ধবিন্দু 
সম্মুখ অংশ (সম্মুখ প্রকোষ্ঠ, অ্যাকুয়াস হিউমার, পশ্চাৎ প্রকোষ্ঠ, লেন্স) | পশ্চাৎ অংশ (ভিট্রেয়াস হিউমার) |
আর্মেনিয়ায় একটি বিএম-১৩ কাতিউশা একাধিক রকেট লঞ্চার
**কাচুশা** (রুশ: Катюша, [kɐˈtʲuʂə] (শুনুনⓘ) – Екатерина একটি ক্ষুদ্র রূপ, *ইয়েকাতেরিনা* — ক্যাথরিন), এছাড়াও "**কাতজুসা**", "**কাটিউচা**" বা "**কাটিউজা**" হিসাবে প্রতিলিপি করা হয়েছে, একটি সোভিয়েত লোক-ভিত্তিক গান এবং সামরিক মার্চ ১৯৩৮ সালে সোভিয়েত কবি মিখাইল ইসাকভস্কির লেখা গানে সুর দিয়েছেন ম্যাতভে ব্লান্টার। এটি দ্বিতীয় বিশ্বযুদ্ধের সময় একটি দেশাত্মবোধক গান হিসাবে খ্যাতি অর্জন করেছিল, যা জনগণকে যুদ্ধের প্রচেষ্টায় তাদের ভূমি পরিবেশন ও রক্ষা করতে অনুপ্রাণিত করেছিল। গানটি রাশিয়ায় এখনও জনপ্রিয়।  গানটি বিএম-৮, বিএম-১৩, এবং বিএম-৩১ "কাতিউশা" রকেট লঞ্চারের ডাকনামের উৎস যা দ্বিতীয় বিশ্বযুদ্ধে রেড আর্মি ব্যবহার করেছিল।

গানের কথা
---------

ফুল ফুটেছে আপেলের ডালে,

ভারী কুয়াশা নদীর পাড়ে।

ক্যাথরিন প্রতিদিন এই প্রার্থনাতে,

নদীর বাঁকে নববধূ হে।

সে তখন গাইতে শুরু করে,

মুক্ত ঈগলে তার প্রেম।

যাকে অকারণে ভালোবাসে সে,

যার চিঠিসব সাথেই রাখে।

হে সাধনার গান,

সুর্য অভিমুখে যাত্রা করো।

দূরে লড়ে চলা যোদ্ধাটিকে,

ক্যাথরিনের ভালোবাসা দাও।

তাকে দেখাও এক শান্ত বালিকা,

তাকে শোনাও মধুর কন্ঠের গান।

ক্যাথরিনের ভালোবাসা সে,

লড়ে যাক মুক্তিকামে।

ফুল ফুটেছে আপেলের ডালে,

ভারী কুয়াশা নদীর পাড়ে।

ক্যাথরিন প্রতিদিন এই প্রার্থনাতে,

নদীর বাঁকে নববধূ হে।

তথ্যসূত্র
---------

1. ↑  Stites, Richard; Von Geldern, James (১৯৯৫)। *Mass Culture in Soviet Russia: Tales, Poems, Songs, Movies, Plays, and Folklore, 1917-1953*। Indiana University Press। পৃষ্ঠা 315। আইএসবিএন 978-0-253-20969-6।
2. ↑  Zagola, Steven (১৯৮৪)। *Soviet Tanks and Combat Vehicles of World War Two*। Arms and Armour Press। পৃষ্ঠা 150। আইএসবিএন 0-85368-606-8।
কম্পিউটার নেটওয়ার্কিং
প্রচলিত নেটওয়ার্ক টপোলজি
**কম্পিউটার নেটওয়ার্কিং** (নেটওয়ার্ক) হলো হার্ডওয়্যার কম্পোনেন্ট ও কম্পিউটারের সমষ্টি যা কমিউনিকেশন চ্যানেল এর মাধ্যমে ইন্টারকানেক্টেড থাকে এবং বিভিন্ন তথ্য ও রিসোর্স শেয়ার অনুমোদন করে। নেটওয়ার্কিং এর মাধ্যমে দুরবর্তী যে কোন কম্পিউটারে তথ্য আদান-প্রদান করা যায়। কম্পিউটার নেটওয়ার্কিংকে অনেক সময় দূরসঞ্চারের (টেলিযোগাযোগ) বিভাগ বলে ধরা হয়ে থাকে।

ইতিহাস
------

শুরুর দিকে একাধিক কম্পিউটারের মধ্যে তথ্য আদানপ্রদানের কাজ মানুষই করত।
১৯৪০ সালের সেপ্টেম্বরে জর্জ স্তিবলিৎজ প্রথম একটি দূরসঞ্চার যন্ত্র ব্যবহার করেন নিউ হ্যাম্পস্যার এর ডর্টমাউথ কলেজ থেকে নিউইয়র্কে তাঁর জটিল সংখ্যা গননার যন্ত্রের মধ্যে সংযোগস্থাপনের জন্যে। ১৯৬৪ সালে ডর্টমাউথ এক বিশাল কম্পিউটার ব্যবস্থার বিতরিত ব্যবহারকারীদের জন্য একটি সময় বিভক্তিকরন ব্যবস্থা উদ্ভাবন করে। ওই একই সালে জেনারেল ইলেক্ট্রিক ও বেল ল্যাবরেটরির সাহায্যপ্রাপ্ত কিছু গবেষক একটি পিডিপি-৮ কম্পিউটারকে ব্যবহার করেন টেলিফোন সংযোগকে নিয়ন্ত্রণ ও পরিচালন করার জন্য। ১৯৬৯ সালে লস এঞ্জেলস এর ক্যালিফোর্নিয়া বিশ্ববিদ্যালয়, স্ট্যানফোর্ডের এস আর আই, সান্তা বারবারার ক্যালিফোর্নিয়া বিশ্ববিদ্যালয় ও উতা বিশ্ববিদ্যালয় আরপানেট এর মাধ্যমে নিজেদের মধ্যে ৫০ কেবিপিএস (কিলোবিট প্রতি সেকেন্ডে) গতিতে সংযোগ স্থাপন করে।

তথ্যসূত্র
---------

1. ↑  "Computer Pioneers - Christopher Strachey"। *history.computer.org*। সংগ্রহের তারিখ ২০২০-০৫-১৩।
**রাভুলা** (মালয়ালম ভাষায় **আদিয়ার**, কন্নড় ভাষায় **ইরাভা**) হল কর্ণাটক এবং কেরালার একটি উপজাতি সম্প্রদায়। তাদের সাধারণ কথ্য ভাষা রাভুলা ভাষা নামে পরিচিত। তারা প্রধানত কর্নাটক রাজ্যের কোড়গু জেলা এবং তার সাথে কেরল রাজ্যের কণ্ণুর এবং বয়নাড় জেলাদুটির সংলগ্ন অঞ্চলগুলিতে বসবাস করে।

জীবন
----

তাদের মধ্যে বেশিরভাগই কৃষি শ্রমিক এবং তারা বি-উপজাতিকরণ বা ডিট্রাইবালাইজেশন (এটি এমন একটি প্রক্রিয়া যার মাধ্যমে একটি নির্দিষ্ট আদিবাসী জাতিগত পরিচয়ের বা সম্প্রদায়ের ব্যক্তিরা উপনিবেশবাদীদের ইচ্ছাকৃত প্রচেষ্টা এবং / অথবা ঔপনিবেশিকতার বৃহত্তর প্রভাবের মাধ্যমে সেই পরিচয় বা সম্প্রদায় থেকে বিচ্ছিন্ন হয়) প্রক্রিয়ায় রয়েছে। বিশ্বাস করা হয় যে তারা অতীতে কৃষিজীবী ছিল। বয়নাড় জেলার মানন্তাবাড়িতে ভাল্লিয়ুরক্কাভু মন্দিরে বার্ষিক উৎসবের সময়, আদিয়ার লোকেরা জমিদারদের সাথে বাণিজ্য পরিষেবার জন্য একত্রিত হয়। তাদের নিজস্ব চিকিৎসা ব্যবস্থা আছে।

তাদের বসতিকে 'কুঞ্জু' বলা হয়। তারা একগামী হয়, অর্থাৎ এক স্ত্রীতেই বিশ্বাস করে। বেশিরভাগ বিবাহই আলাপ আলোচনার মাধ্যমে স্থির হবার পর সম্পন্ন হয়, যদিও তাদের মধ্যে বেশ কয়েকটি ক্ষেত্রে পালিয়ে গিয়ে বিয়ে করার ঘটনাও আছে।

জীবিকা
------

বর্তমানে রাভুলা জাতি চলমান সমাজ থেকে খুবই পিছিয়ে আছে। তারা বেশিরভাগই কফি বাগান এবং চা বাগানে কৃষি শ্রমিক হিসেবে কাজ করে, যদিও কেউ কেউ বন বিভাগ দ্বারা নিযুক্ত পেশায় বা অন্য কোন পেশায় নিযুক্ত আছে।

ধর্ম বিশ্বাস
------------

ইয়েরাভা (রাভুলা) আদিবাসীরা জাদুতে বিশ্বাস করে, এবং তারা সর্বপ্রাণবাদী (অ্যানিমিস্ট), যদিও তারা এখনও চামুণ্ডেশ্বরী আম্মা এবং কাবেরী আম্মার মতো হিন্দু দেবতার পূজা করে।

তথ্যসূত্র
---------

1. ↑  "A-11 Individual Scheduled Tribe Primary Census Abstract Data and its Appendix"। *www.censusindia.gov.in*। Office of the Registrar General & Census Commissioner, India। সংগ্রহের তারিখ ১৮ নভেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Ravula"। Ethnologue। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "An overview of tribal economy" (পিডিএফ)। *Shodhaganga*। জানু ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Sinha, Anil Kishore (২০০৮)। *Bio-social Issues in Health*। Northern Book Centre। পৃষ্ঠা 506। আইএসবিএন 9788172112257। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* উইকিমিডিয়া কমন্সে রাভুলা সম্পর্কিত মিডিয়া দেখুন।
শক্তিকে তার একটি রূপ থেকে অন্য রূপে রূপান্তরিত করার বেলায় সব সময়ই খানিকটা শক্তির অপচয় হয়। কাজেই সব সময়েই আমরা যে পরিমাণ কাজ করতে চাই সে পরিমাণের চেয়ে বেশি শক্তি দেই।

সকল ধরনের যন্ত্রেই ঘর্ষণ, তাপশক্তি বা অন্যান্য কারণে শক্তির অপচয় হয়। সেজন্য আমাদের প্রয়োজন অনুযায়ী যন্ত্রটি কতটুকু দক্ষতার সাথে শক্তি ব্যবহার করেছে তা পরিমাপ করা প্রয়োজন। এখন এই পরিমাপের জন্য আমরা কর্মদক্ষতা বলে একটি নতুন রাশি ব্যবহার করে থাকি।

সংজ্ঞা
------

কোনো যন্ত্র থেকে প্রাপ্ত মোট কার্যকর শক্তি এবং যন্ত্রে প্রদত্ত মোট শক্তির অনুপাতকে ঐ যন্ত্রের **কর্মদক্ষতা বলে**। আমরা কর্মদক্ষতাকে গ্রীক ছোটো হাতের অক্ষর η (ইটা) দিয়ে প্রকাশ করে থাকি। কর্মদক্ষতাকে শতকরা হিসেবে সূত্র আকারে লিখা হলেঃ কর্মদক্ষতা=`(কাজের পরিমাণ/প্রদত্ত শক্তি)×১০০℅`

এই সূত্রকে আরও কয়েকরকম ধরনে লিখা যায়। কর্মদক্ষতা=`{(প্রদত্ত শক্তি-শক্তির অপচয়)/প্রদত্ত শক্তি}×১০০℅`

আবার, 
কর্মদক্ষতা=`(লভ্য কার্যকর ক্ষমতা/মোট প্রদত্ত ক্ষমতা)×১০০℅`

আরও দেখুন
---------

* ক্ষমতা
* শক্তি
* কাজ
* ঘর্ষণ
* তাপশক্তি

তথ্যসূত্র
---------

1. ↑  "CK12-Foundation"। *flexbooks.ck12.org*। সংগ্রহের তারিখ ২০২১-১০-১১।
2. ↑  বিজ্ঞান, পদার্থ। *কর্মদক্ষতা*। এনসিটিবি। পৃষ্ঠা ১১৯–১২০।
3. ↑  "ইটা"। ২৩ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০২১।
4. ↑  "কর্মদক্ষতা ও ইটা"।
5. ↑  "কর্মদক্ষতার সূত্র"। ২৮ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০২১।
ক্যালকাটা ক্লাব, কলকাতা
**কলকাতা ক্লাব** (বাংলা: কলকাতা ক্লাব) হল একটি সামাজিক ক্লাব যা ভারতের কলকাতার লোয়ার সার্কুলার রোডে অবস্থিত। এটি ১৯০৭ সালে প্রতিষ্ঠিত হয়েছিল এবং ক্লাবের প্রথম সভাপতি ছিলেন কোচবিহারের মহারাজা, স্যার নৃপেন্দ্র নারায়ণ ।

ইতিহাস
------

শহরের প্রাচীনতম প্রাইভেট মেম্বার ক্লাব না হলেও, এটি উল্লেখযোগ্য কারণ এটি এমন সময়ে গঠিত হয়েছিল যখন বিদ্যমান বেঙ্গল ক্লাব শুধু শ্বেতাঙ্গদের সদস্য হিসাবে গ্রহণ করতো। সেই সময়ে ভারতের ভাইসরয় লর্ড মিন্টো রাজেন মুখোপাধ্যায়কে বেঙ্গল ক্লাবে ভোজনে আমন্ত্রণ জানান এবং যখন বৈষম্যমূলক নীতিটি এইভাবে উন্মোচিত হয়েছিল, তখন জাতি দ্বারা নির্ধারিত নয় এমন একটি সদস্যপদ নীতি সহ একটি ক্লাব গঠনের সিদ্ধান্ত নেওয়া হয়।

ক্লাবটি ঐতিহাসিকভাবে পুরুষদের জন্য সদস্যপদ সীমাবদ্ধ ছিল। তবে, ২০০৭ সালে এটি পরিবর্তন করা হয় এবং ক্লাবটি মহিলা সদস্যদের ভর্তি করা শুরু করে। 

ক্লাবটি এর শিশু নীতিও পর্যালোচনা করেছে এবং অতি সম্প্রতি বারো বছরের বেশি বয়সী শিশুদের ভর্তি করা শুরু করেছে।

তথ্যসূত্র
---------

1. ↑  Sunder, Kalpana (১২ সেপ্টেম্বর ২০২০)। "At India's colonial-era clubs, allure of elite membership trumps archaic rules"। *South China Morning Post* (ইংরেজি ভাষায়)। সংগ্রহের তারিখ ২৬ অক্টোবর ২০২১।

বহিসংযোগ
--------

* ক্যালকাটা ক্লাব লিমিটেডের অফিসিয়াল ওয়েবসাইট  ওয়েব্যাক মেশিনে আর্কাইভকৃত ২৭ ফেব্রুয়ারি ২০২১ তারিখে
* দ্য ট্রিবিউন থেকে ক্যালকাটা ক্লাব গঠনের পটভূমিকা
একটি **সম্প্রদায় সংবাদদাতা**, গ্রামীণ সংবাদদাতা বা দেশের সংবাদদাতা হিসাবেও পরিচিত, এমন একজন ব্যক্তি যিনি তাদের স্থানীয়-সাধারণত সাপ্তাহিক-সংবাদপত্রে প্রকাশের জন্য সম্প্রদায়ের ঘটনা, স্থান এবং ব্যক্তিদের উপর একটি নিয়মিত কলাম তৈরি করেন। লেখক সাধারণত সংবাদপত্রের কর্মীদের একজন নিয়মিত সদস্য নন তবে একজন স্ট্রিংগার যিনি সাময়িকীতে বিনামূল্যে সাবস্ক্রিপশনের বাইরে তাদের জমা দেওয়ার জন্য সামান্য বা কোন বেতন পান না।

বিষয়বস্তু
----------

সম্প্রদায়ের সংবাদদাতাদের দ্বারা উত্পাদিত কলামগুলি প্রায় সর্বজনীনভাবে একটি অত্যন্ত স্থানীয় স্কেলে সম্প্রদায়ের ইভেন্টগুলিতে ফোকাস করে, প্রায়শই ব্যক্তিগত দৃষ্টিকোণ থেকে। লেখকদের সাধারণত সামান্য পেশাদার সাংবাদিকতা প্রশিক্ষণ থাকে এবং প্রধান ঘটনা এবং থিমগুলিকে ঘিরে তাদের নিবন্ধগুলি তৈরি করার পরিবর্তে প্রায়শই দৈনন্দিন জীবন এবং তাদের সম্প্রদায়ের মানুষ এবং স্থানগুলির মিথস্ক্রিয়াগুলিতে ফোকাস করে। এই টুকরোগুলিতে নতুন বাচ্চা, ছুটি, সম্প্রতি কেনা অটোমোবাইল এবং চার্চ সাপারের রিপোর্ট পড়া অস্বাভাবিক নয়।

ইতিহাস
------

কখনও কখনও "চিকেন-ডিনার নিউজ" বা "দেশের চিঠি" হিসাবে উল্লেখ করা হয়, এই কলামগুলি প্রায় 100 বছর ধরে মার্কিন যুক্তরাষ্ট্রের স্থানীয় সংবাদপত্রগুলির প্রধান বিষয় হয়ে দাঁড়িয়েছে, সম্পাদকদের পৃষ্ঠাগুলি পূরণ করার জন্য সস্তা কপি অফার করে, পাশাপাশি স্থানীয় ঘটনা এবং সংবাদগুলিতে একটি অনন্য চেহারা প্রদান করে।

বর্তমান প্রবণতা এবং চ্যালেঞ্জ
-----------------------------

মার্কিন যুক্তরাষ্ট্র জুড়ে 7,500টি সাপ্তাহিক সংবাদপত্রের বেশিরভাগ স্থানীয় সংবাদ প্রতিবেদনে সহায়তার জন্য এই সম্প্রদায়ের সংবাদদাতাদের উপর নির্ভর করে। ব্লগ এবং অন্যান্য তথ্য ভারী সোশ্যাল মিডিয়ার আবির্ভাব সত্ত্বেও এই কলামগুলি তাদের মধ্যে সবচেয়ে জনপ্রিয় কিছু বিভাগ থেকে যায়। এই ঐতিহ্য অব্যাহত রাখার জন্য আধুনিক সংবাদপত্রগুলি যে একটি অসুবিধা আবিষ্কার করেছে তা হল উপলব্ধ লেখকের অভাব। এই কলামগুলির বেশিরভাগ লেখকই বয়স্ক এবং মহিলা, যদিও সর্বজনীনভাবে তা নয়, এবং যখন তারা আর নিয়মিত জমা দিতে সক্ষম হয় না, তখন সম্পাদকরা এমন একটি কাজের জন্য প্রতিস্থাপনের অভাব খুঁজে পেয়েছেন যা সামান্য ক্ষতিপূরণ পায়। সম্প্রদায়ের সংবাদদাতাদের সাথে সংবাদপত্রের সম্পাদকরা প্রায়শই মুখোমুখি হন আরেকটি চ্যালেঞ্জ হ'ল পাঠযোগ্যতার জন্য কীভাবে প্রয়োজনীয় সম্পাদনা করা যায় এবং লেখকের ব্যক্তিত্ব বজায় রেখে একটি কলামে ব্যক্তিগত গোপনীয়তা রক্ষা করা যায়, যা সংবাদের চেয়েও বড় আকর্ষণ হতে পারে।

তথ্যসূত্র
---------

1. 1 2 3 4 5  Weekly newspaper correspondents deliver the news 'you can't find anywhere else'; by Michael Lollar; The Commercial Appeal; July 5, 2009
2. ↑  The Decline of Country Correspondents in Small Newspapers in Kansas; Page 3; by Les Anderson; 2004
**কাজাখস্তানের জাতীয় প্রতীক** (কাজাখ: Қазақстан елтаңбасы *কাজাখস্তান এলতাবাসি*) ১৯৯২ সালের ৪ জুন গৃহীত হয়। প্রতীকটির নকশাকার ছিলেন যান্দারবেক মেলিবেকভ এবং শোটা ওয়ালিখানোভ। চূড়ান্ত প্রতিযোগিতায় ভবিষ্যতের প্রতীকগুলির জন্য প্রায় ২৪৫টি প্রকল্প এবং ৬৭টি বর্ণনামূলক নকশা জমা নেওয়া হয়েছিল। অক্টোবর বিপ্লবের পর সোভিয়েত ইউনিয়ন ভেঙে সৃষ্ট দেশগুলোর জাতীয় প্রতীকে সোভিয়েত ইউনিয়নের চিহ্ন বহন করে। যায় ক্ষেত্রে সূর্য রশ্মি ও তারা। ১৯৯২ এর পূর্বে কাজাখস্তানের প্রতীকটি অন্যান্য সোভিয়েত প্রজাতন্ত্রের মতোই ছিল।

সংক্ষিপ্ত বিবরণ
---------------

প্রতীকটি শানিরকের চিত্র (কাজাখ: Шаңырақ,*শায়রাক*) যেটি রুশ পান্ডুলিপিতে দেখা যায়, Шанырак, *shanyrak)*, উপরের ইয়ার্টের গম্বুজের মতো অংশ, একটি আকাশ নীল পটভূমি যা পেছনে রশ্মির মতো (সূর্যরশ্মি) উয়কসকে (সমর্থন করে) পৌরাণিক ঘোড়ার পাখা দ্বারা আবদ্ধ। এটি তুল্পার দ্বারা অনুপ্রাণিত যা সাহসিকতার প্রতিনিধিত্ব করে। প্রতীকটির বৃত্ত আকৃতি একটি জীবন এবং চিরন্তন প্রতীক। *শানিরাক* পরিবার, শান্তি এবং *নিস্তব্ধতার* প্রতীক।

কাজাখ *শায়রাক*-এর সাথে একেবারে অনুরূপ একটি নকশা প্রতিবেশী কিরগিজস্তানের পতাকাতে ব্যবহৃত হয়; এটি কিরগিজ ভাষায় *টুন্ডুক* নামে পরিচিত।

কাজাখস্তান প্রজাতন্ত্রের জাতীয় প্রতীকটির রঙিন সংস্করণটি দুটি রঙ নিয়ে গঠিত: স্বর্ণ এবং আসমানী। সোনালি রঙটি কাজাকের মানুষের হালকা, সুস্পষ্ট ভবিষ্যতের সাথে মিলে যায় এবং নীল আকাশের রঙটি সমস্ত মানুষের সাথে শান্তি, সম্মতি, বন্ধুত্ব এবং ঐক্যের আকাঙ্ক্ষার প্রতীক।

নিচের অংশে কাজাখ ভাষায় দেশের নামটি, *কাজাখস্তান* রয়েছে। জাতীয় মান সংশোধন করার আগে ১লা নভেম্বর ২০১৮ থেকে*সিরিলিক* (*ҚA3AҚCTAH*) লিপিতে ছিল।

চিত্রশালা
---------

* জাতীয় প্রতীকের আনুষ্ঠানিক রূপ (সি টি পিকে ৯৮৯-২০১৪)জাতীয় প্রতীকের আনুষ্ঠানিক রূপ (সি টি পিকে ৯৮৯-২০১৪)
* জাতীয় প্রতীকের আনুষ্ঠানিক রূপ (২০১৪-২০১৮)জাতীয় প্রতীকের আনুষ্ঠানিক রূপ (২০১৪-২০১৮)
* ১৯৯২ সালের প্রতীকটির নকশা।১৯৯২ সালের প্রতীকটির নকশা।

আরও দেখুন
---------

* কাজাখস্তানের পতাকা
* সার্বভৌম রাজ্যের আর্মোরিয়াল

তথ্যসূত্র
---------

1. ↑  "Official site of the Akimat of Pavlodar Province - National emblem of the Republic of Kazakhstan"। জুলাই ২১, ২০১১ তারিখে মূল থেকে আর্কাইভ করা। সংগ্রহের তারিখ ডিসেম্বর ২, ২০১৯।
2. ↑  "Archived copy"। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১২-০৩-০৯।
3. ↑  Official site of the President of Kazakhstan - National emblem of the Republic of Kazakhstan
4. ↑  «О некоторых вопросах стандартизации»: "По всему тексту стандарта и в Приложениях А-З слово «ҚАЗАҚСТАН» на кириллице заменить на «QAZAQSTAN» на латинской графике."
**কম্বোডিয়া–ফিলিপাইন সম্পর্ক** হল কম্বোডিয়া এবং ফিলিপাইনের মধ্যকার দ্বিপাক্ষিক সম্পর্ক। ১৯৫৭ সালে এ দুইদেশের মধ্যে সম্পর্ক স্থাপিত হয়। ১৯৯৫ সালে কূটনৈতিক সম্পর্কের পুনঃস্থাপন ঘটে, এবং তখন থেকেই এ দুই দেশ পারস্পরিক সৌহার্দ্যপূর্ণ সম্পর্ক বজায় রেখেছে। কম্বোডিয়ার দূতাবাস রয়েছে ম্যানিলাতে, পক্ষান্তরে ফিলিপাইনের দূতাবাস রয়েছে ফেনম পেনে।

সম্পর্ক
-------

ফিলিপাইনের উপরাষ্ট্রপতি কার্লোস পি. গার্সিয়ার সাথে প্রিন্স নরোডম সিহানৌক, ম্যানিলা, ৩০ জানুয়ারি, ১৯৫৬।
ষষ্ঠ শতক থেকেই এ দুই দেশের মধ্যে সম্পর্কের নজির পাওয়া যায়। সতের শতকে কম্বোডিয়া এবং স্প্যানিশ ম্যানিলার মধ্যে বাণিজ্যিক যোগাযোগ বিদ্যমান ছিল। ম্যানিলার জন্য কম্বোডিয়া একটি অসাধারণ নৌকানির্মাণ কেন্দ্র ছিল, কারণ কম্বোডিয়ার বন থেকে অসাধারণ কাঠ পাওয়া যেত। পরবর্তীতে ১৯৯২-১৯৯৩ সালের মধ্যে কম্বোডিয়া শান্তিরক্ষা মিশনেও ফিলিপাইনিরা সক্রিয়ভাবে অংশগ্রহণ করে।

অর্থনৈতিক এবং বাণিজ্যিক সম্পর্ক, কৃষি ও কৃষিজাত ব্যবসার সমন্বয় এবং পর্যটন – ইত্যাদি ক্ষেত্রে দুই দেশের মধ্যে চুক্তি রয়েছে। দুই দেশই কূটনৈতিক সম্পর্কের পুনঃস্থাপন পর্যন্ত নিজেদের মধ্যে ঘনিষ্ঠ সম্পর্ক বজায় রাখত। ফিলিপাইন ও কম্বোডিয়া আন্তঃরাষ্ট্রীয় অপরাধ ও জঙ্গিবাদ দমনে একসাথে কাজ করার চুক্তিও করে।

চীনের ঘনিষ্ঠ মৈত্র হওয়া সত্ত্বেও কম্বোডিয়া ও ফিলিপাইনের সম্পর্ক সর্বদাই উষ্ণ ছিল। তবে সাম্প্রতিক সময়ে দক্ষিণ চীন সাগর সম্পর্কিত একটি আঞ্চলিক বিবাদে অ্যাসোসিয়েশন অব সাউথইস্ট এশিয়ান ন্যাশনসের যৌথ বিবৃতি দিতে ব্যর্থ হবার ঘটনা নিয়ে দুই দেশের মধ্যকার সম্পর্কে কিছুটা শীতলতা চলে আসে। কম্বোডিয়ার এমন অবস্থানের পিছনে মূল কারণ ছিল চীনের সাথে তাদের বন্ধুত্ব ও চীন থেকে আসা রাজনৈতিক চাপ। কিন্তু ফিলিপাইনের রাষ্ট্রদূত ফেনম পেন, কম্বোডিয়ায় নিযুক্ত ফিলিপাইনের রাষ্ট্রদূত নো ওং বলেন, দুই দেশের মধ্যকার সম্পর্ক "শক্তিশালী এবং চমৎকার" রয়েছে এবং দুই দেশই পারস্পরিক লাভের অবস্থানগুলি জোরদার করার চেষ্টা করছে।

ফিলিপাইনে নিযুক্ত কম্বোডিয়ার প্রাক্তন রাষ্ট্রদূত হোশ সেরেথন অভিযোগ করেছিলেন যে ফিলিপাইন ও ভিয়েতনাম দক্ষিণ চীন সাগর সম্পর্কিত বিবাদে "নোংরা রাজনীতি"র মাধ্যমে আসিয়ানভুক্ত রাষ্ট্রসমূহকে একই স্থানে দাঁড়াতে বাধ্য করছে। এন মন্তব্যের পর কম্বোডিয়া হোশ সেরেথনকে দেশে ফিরিয়ে আনেন। ২০১৬ সালে কম্বোডিয়া আসিয়ানভুক্ত রাষ্ট্রসমূহের 'ফিলিপাইন, চীনের বিরুদ্ধে জয়লাভ করেছে' - এ অভিন্ন অবস্থান থেকে সরে আসে। কারণ ফিলিপাইনের সাথে চীনের ঘটনা এবং কম্বোডিয়ার সাথে থাইল্যান্ডের ঘটনা অনুরূপ। চীনের পক্ষে গেলে এটাই প্রমাণিত হয়, যে কম্বোডিয়া আর থাইল্যান্ডের মধ্যকার বিবাদমান অঞ্চলটিতে থাইল্যান্ডেরই অধিকার রয়েছে।

তথ্যসূত্র
---------

1. 1 2  "National Day of Cambodia Wednesday"। *Manila Bulletin*। নভেম্বর ৮, ২০১১। ৭ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৬।
2. 1 2  "HISTORICAL CONTACTS"। ১৮ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৬।
3. ↑  "Philippines, Cambodia to sign agreement to combat transnational crime, terrorism"। নভেম্বর ১৬, ২০১২। ৭ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৬।
4. ↑  "PH-Cambodia relations excellent, says envoy"। *ABS-CBN*। নভেম্বর ১৬, ২০১২।
5. ↑  "Cambodia recalls envoy to Philippines"। *Inquirer Global Nation*। আগস্ট ১০, ২০১২।

টেমপ্লেট:কম্বোডিয়ার বৈদেশিক সম্পর্ক
টেমপ্লেট:ফিলিপাইনের বৈদেশিক সম্পর্ক
**সাগরনাল উচ্চ বিদ্যালয়** হচ্ছে বাংলাদেশের মৌলভীবাজার জেলার জুড়ী উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৭৬ সালে।

ইতিহাস
------

১৯৭৬ সালে সাগরনাল ইউনিয়ন এর শিক্ষার মান বৃদ্ধির লক্ষ্যে "সাগরনাল নিম্ন মাধ্যমিক বিদ্যালয়" নামে একটি বিদ্যালয় প্রতিষ্ঠা করা হয়; যার তত্ত্বাবধানে ছিলেন ফরজান আলী। পরবর্তীতে ১৯৮১ সালে বিদ্যালটিকে মাধ্যমিক বিদ্যালয়ে রূপান্তর করা হয় এবং নাম পরিবর্তন করে সাগরনাল উচ্চ বিদ্যালয় রাখা হয়।

শিক্ষা কার্যক্রম
----------------

বিদ্যালয়টিতে ছেলে-মেয়ে উভয়েরই অধ্যয়নের সুযোগ থাকে। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়।

ইউনিফর্ম
--------

* ছেলেদের সাদা শার্ট     , কালো প্যান্ট     , সাদা কেডস্      এবং কালো বেল্ট

* মেয়েদের নীল কামিজ     , কামিজের উপর সাদা ক্রস বেল্ট     , কোমরে সাদা বেল্ট     , সাদা অ্যাপ্রোন      এবং সাদা কেডস্

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ১০৫ | ১৬২ | ৫৯.০৫ |
| ২০২০ | এসএসসি | ৮৩ | ৭২ | ৮৬.৭৫ |
| ২০২১ | এসএসসি | ১৬৯ | ১৫৭ | ৯২.৯০ |
|

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

খেলাধুলা ও বিভিন্ন সাংস্কৃতিক কর্মকাণ্ড
---------------------------------------

শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সহশিক্ষা কার্যক্রম
------------------

এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।

### ক্লাব কথন

1. বিতর্ক ক্লাব
2. সংগীত ও নাট্য ক্লাব

### অন্যান্য কার্যক্রম

* গার্লস্ গাইড
* স্কাউট

আরো দেখুন
---------

* জুড়ী উপজেলা
* মৌলভীবাজার জেলা
* মৌলভীবাজার জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, সাগরনাল উচ্চ বিদ্যালয়"। *juri.moulvibazar.gov.bd*। সংগ্রহের তারিখ ২০২২-১১-০৪।
2. ↑  "ফলাফল"। *banbeis.gov.bd*। সংগ্রহের তারিখ ২০২২-১১-০৪।
**মেনহাজ হুদা** (জন্ম ২০ মার্চ ১৯৬৭) একজন বাংলাদেশি বংশোদ্ভুত ব্রিটিশ চলচ্চিত্র ও টেলিভিশন পরিচালক। টেলিভিশন ফিল্ম *কিডাল্টহুড* প্রযোজনা ও পরিচালনা করার জন্য তিনি বিখ্যাত।

চলচ্চিত্র কর্মজীবন
------------------

মেনহাজ হুদা ১৯৯৩ সালে প্রথম *হিপনোসিস* নামক একটি টেলিভিশন সিরিজ পরিচালনা করেন। ১৯৯৯ সালে তিনি *জাম্প বয়* পরিচালনা করেন এবং এই কাজের জন্য 'শ্রেষ্ঠ ফিচার ফিল্ম' বিভাগে মিডিয়াওয়েভ পুরস্কার অর্জন করেন।

অন্যান্য প্রযোজনা কর্মের মধ্যে উল্লেখযোগ্য হচ্ছে- *কুইয়ার এজ ফোক ২*, *ইজ হ্যারি অন দ্য বোট?*, *মারফি'জ ল*, *মার্ডার ইন মাইন্ড*, *দ্য বিল*, *ব্লু মার্ডার* এবং *হলবাই ব্লু*।

মেনহাজ হুদা টেলিভিশন ফিল্ম *কিডাল্টহুড* এবং *ওয়েস্ট ১০ লন্ডন* প্রযোজনা ও পরিচালনা করেন। ফিল্ম দুটির লেখক নোয়েল ক্লার্ক। মেনহাজ হুদা ২০০৬ সালে ব্রিটিশ ইন্ডিপেন্ডেন্ট চলচ্চিত্র উৎসবে 'ডগলাস হিকক্স পুরস্কার' লাভ করেন।

তার ভৌতিক চলচ্চিত্র *কামডাউন*। এতে অভিনয় করেন মার্টিন কম্পটসন, অ্যাডাম ডিকন, জিওফ বেল, রেড ম্যাড্রেল, ডুয়েইন হেনরিসহ আরো অনেকে। চলচ্চিত্রটি ২০১০ সালে লন্ডনে মুক্তি পায়। কিডাল্টহুডের পরবর্তী সংস্করণ *এভরিহোয়ার অ্যান্ড নোহোয়ার* ২০১১ সালে মুক্তি পায়।

তথ্যসূত্র
---------

1. ↑  Menhaj Huda : InstantCast AllStars : Television directors[*স্থায়ীভাবে অকার্যকর সংযোগ*]
2. ↑  "Kidulthood" (PDF)। সংগ্রহের তারিখ ২০১২-০৩-১৫।
3. ↑  "Menhaj Huda : Keeping it Real with Kidulthood"। Netribution। সংগ্রহের তারিখ ২০১২-০৩-১৫।
4. ↑  Kidulthood | The British Independent Film Awards  আর্কাইভইজে আর্কাইভকৃত ২০ জুন ২০১৩ তারিখে ওয়েব আর্কাইভ টেমপ্লেটে ত্রুটি: চেক করুন `|ইউআরএল=` value. খালি।
5. ↑  Creepy, Uncle (২০০৯-১১-২৭)। "New Art and Synopsis: Comedown"। Dreadcentral.com। সংগ্রহের তারিখ ২০১২-০৩-১৫।
6. ↑  "New 'Comedown' Art and Synopsis"। Bloody-disgusting.com। সংগ্রহের তারিখ ২০১২-০৩-১৫।

বহিঃসংযোগ
---------

* ইন্টারনেট মুভি ডেটাবেজে মেনহাজ হুদা (ইংরেজি)
লাম্বার্ট দে ভস এর ১৫৭৪ সালে অঙ্কিত তুর্কি পোশাকের বই থেকে *কাজাস্কার*
একজন **কাজাস্কর** বা **কাদি আস্কর** (উসমানীয় তুর্কি: قاضی عسكر , *ḳāḍī'asker*, "সামরিক বিচারক") ছিলেন উসমানীয় সাম্রাজ্যের একজন প্রধান বিচারক, তাই নামকরণ করা হয়েছিল মূলত কারণ তার এখতিয়ার সৈন্যদের মামলা পর্যন্ত প্রসারিত হয়েছিল, যাদের পরে শুধুমাত্র তাদের নিজস্ব অফিসারদের দ্বারা বিচার করা হয়েছিল।  সাম্রাজ্যের ইউরোপীয় এবং এশীয় অংশের উপর যথাক্রমে তাদের এখতিয়ার ছিল *রুমেলি কাজাস্কেরি* এবং *আনাদোলু কাজা‌স্কেরি* নামে দুজন কাজাস্কর নিয়োগ করা হয়েছিল। তারা ‌উজিরে আজমের অধীনস্থ ছিল, পরে শাইখুল ইসলামের অধীনস্থ ছিলেন এবং কনস্টান্টিনোপল শহরের উপর তাদের কোন এখতিয়ার ছিল না। তদুপরি তারা সাম্রাজ্যিক কাউন্সিলের সভাগুলিতে অংশ নিয়েছিল।

একজন কাজাস্কর কাদির সিদ্ধান্তের জন্য আপিল পরিচালনা করেছিলেন, এগুলি বাতিল করার ক্ষমতা রাখেন এবং উজিরে আজমের কাছে কাদি প্রার্থীদের পরামর্শ দেন।

তথ্যসূত্র
---------

1. ↑  Webster (1913), *sub voce*
2. ↑  Mantran (1995), pp. 115-16

গ্রন্থপঞ্জি
-----------

* Mantran, Robert (১৯৯৮)। *La vita quotidiana a Constantinopoli ai tempi di Solimano il Magnifico e dei suoi successori (XVI e XVII secolo)* (Italian ভাষায়) (3 সংস্করণ)। Rizzoli। উদ্ধৃতি শৈলী রক্ষণাবেক্ষণ: অচেনা ভাষা (link)
**কলকাতা রোপওয়ে** হল কলকাতা শহরের একটি প্রস্তাবিত রোপওয়ে পরিবহন ব্যবস্থা। সমস্ত রোপওয়ে ব্যবস্থা গুলি ঝুলন্ত কেবলের সঙ্গে সরলরেখা ধরে চলাচল করায় কেবল কারগুলো বাঁক নিতে পারেনা; কিন্তু কলকাতায় তৈরি কেবল কারগুলো বাঁক নিতে পারবে, ফলে প্রকল্পটি সমাপ্তের পর কলকাতা রোপওয়ে ব্যবস্থা হবে বিশ্বের প্রথম বাঁক নিয়ে চলাচল কারি রোপওয়ে বা কেবল কার ব্যবস্থা।

ইতিহাস
------

কলকাতা শহরে দিন দিন জনসংখ্যা বৃদ্ধির ফলে সড়ক পথে যাত্রি বাড়ায় মেট্রো, ট্রাম, বাস, অটো, টেক্সি প্রভৃতি পরিসেবা থাকার পরও যানজট বাড়ছে। তাই শহরে রোপওয়ে পরিসেবা চালুর ব্যবস্থা নেওয়া হয়েছে। প্রথমে দক্ষিণ কলকাতাযর জোকায় ৫০০ মিটার দৈর্ঘের পরিক্ষামূলক রোপওয়ে ব্যবস্থা চালু করা হয়েছে ও তা সফলও হয়েছে। বর্তমানে এই ব্যবস্থাটি সমগ্র কলকাতা শহর জুড়ে চালুর পরিকল্পনা নেওয়া হয়েছে।

রুট
---

কলকাতা রোপওয়ে ব্যবস্থায় প্রথম পর্যায় ২টি রুট এর পরিকল্পনা করা হয়েছে; এগুলো হলোঃ

* শিয়ালদহ - বিবাদি বাগ (লাইন ১);
* হাওড়া ময়দান - নবান্ন (লাইন২)।

রোপওয়ে ব্যবস্থায় ৭৫০ মিটার পর পর রোপওয়ে স্টেশন গড়া হবে।

তথ্যসূত্র
---------

1. ↑  "হওড়া ময়দান থেকে নবান্ন জোরার ভাবনা রোপওয়েতে"। *এই সময়*। সংগ্রহের তারিখ ১২-০৮-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
**নওয়াজিশ আলি খান** বাংলাদেশের প্রখ্যাত নাট্য এবং টেলিভিশন অনুষ্ঠান নির্মাতা। তিনি ১৯৭৫ ও ১৯৭৬ সালে "বর্ণালী" ম্যাগাজিন অনুষ্ঠান পরিচালনার জন্য জাতীয় টেলিভিশন পুরস্কার লাভ করেন। শিল্পকলায় তার অবদানের জন্য তাকে ২০২৩ সালে বাংলাদেশ সরকার কর্তৃক একুশে পদক প্রদান করা হয়।

কর্মজীবন
--------

নওয়াজীশ আলী খান ১৯৬৭ সালে পাকিস্তান টেলিভিশনে কাজ শুরুর মধ্য দিয়ে কর্মজীবন শুরু করেন। ১৯৭২ সালে তিনি বাংলাদেশ টেলিভিশনে যোগদান করেন ও বাংলাদেশ টেলিভিশন-এর মহাব্যবস্থাপক পদ থেকে ১৯৯৮ সালে অবসর গ্রহণ করেন। ১৯৯৯ সালের প্রারম্ভে তিনি একুশে টেলিভিশন-এর অনুষ্ঠান প্রধান হিসেবে দায়িত্ব গ্রহণ করেন। ২০০৩-এর শুরুর দিকে তিনি এটিএন বাংলা টিভিতে অনুষ্ঠান প্রধান এবং পরবর্তীতে অনুষ্ঠান উপদেষ্টা হিসেবে দীর্ঘদিন কর্মরত ছিলেন। ২০১৮ -এর শেষাশেষি উনি গ্লোবাল টেলিভিশনে প্রধান নির্বাহী পরিচালক হিসেবে দায়িত্ব গ্রহণ করেন এবং এখনো উক্ত প্রতিষ্ঠানে কর্মরত আছেন।

জনাব নওয়াজীশ আলী খান গত ২৯শে নভেম্বর ২০১৭ সালে বাংলাদেশ টেলিভিশন মিডিয়ায় নিরবচ্ছিন্নভাবে ৫০ বছরের কর্মজীবন পূর্ণ করেন।

কর্ম
----

হুমায়ূন আহমেদ-এর অসংখ্য নাটকের পরিচালক জনাব নওয়াজীশ আলী খান। ১৯৮৩ সালে হুমায়ুন আহমেদ-কে দিয়ে ওনার প্রথম টেলিভিশন নাটক লিখিয়েছিলেন পরিচালক নওয়াজীশ আলী খান। নাটকটির নাম ছিলো "প্রথম প্রহর" এবং তারপর এই জুটি ক্রমান্বয়ে তৈরি করেছেন অসংখ্য সব দর্শকপ্রিয় নাটক, যেমন: বহুব্রীহি, অয়োময়, নিমফুল, জননী, গাছ মানুষ, কবি, মাটির পিঞ্জিরায় বন্দী হইয়া (যেটি "নান্দাইলের ইউনুস" নামে সর্বাধিক পরিচিত), মরনেরে তুহুঁ মম, বিবাহ, এসো নীপবনে, হিমু, ওইজা বোর্ড এবং আরও অনেক নাটক।

নওয়াজীশ আলী খান প্রয়াত মেয়র জনাব আনিসুল হক-এর উপস্থাপনায় বেশ কিছু অনুষ্ঠান পরিচালনা করেছিলেন। যার মধ্যে ঈদের "আনন্দমেলা" এবং "জলসা" অনুষ্ঠানটি বিশেষভাবে উল্লেখযোগ্য।

পুরস্কার
--------

* সেরা টেলিভিশন প্রোগ্রামের জন্য জাতীয় পুরস্কার- *বর্ণালী* (১৯৭৫ ও ১৯৭৬)
* শের-ই-বাংলা সাহিত্য পদক (১৯৯২)
* ঢাকা যুব ফাউন্ডেশন পুরস্কার (১৯৯৫)
* কলধ্বনী স্বাধীনতা স্বর্ণপদক (১৯৯৫)
* জাতীয় টেলিভিশন ব্যক্তিত্ব পদক (১৯৯৫)
* টিডিএফ আজীবন অবদানের পদক (২০০৪)
* এ-১ টেলিমেডিয়া এবং সিল্ক লাইন স্বাধীনতা পুরস্কার (২০০৫)
* বিজয়বার্তা সন্মাননা পুরস্কার (২০১৭)
* একুশে পদক (২০২৩)

তথ্যসূত্র
---------

1. 1 2 3  সানজিদা চৌধুরী (২০১৮-০৫-১৯)। "Nawazish Ali Khan - 50 Years in Television"। *দ্য ডেইলি স্টার* (ইংরেজি ভাষায়)। সংগ্রহের তারিখ ২০১৮-০৫-২২।
2. 1 2  প্রতিবেদক, নিজস্ব। "বিদ্যানন্দ ফাউন্ডেশনসহ ২১ ব্যক্তি ও প্রতিষ্ঠান পাচ্ছে একুশে পদক"। *দৈনিক প্রথম আলো*। সংগ্রহের তারিখ ২০২৩-০২-১৩।
3. ↑  এরশাদ কমল (২০০৮-১০-১১)। "TV icon on current state of the industry"। *দ্য ডেইলি স্টার* (ইংরেজি ভাষায়)। সংগ্রহের তারিখ ২০১৮-০৫-২২।
4. ↑  নওয়াজীশ আলী খান (২০১৪-১২-২৪)। "বিটিভির সুবর্ণজয়ন্তী এবং আমার কিছু স্মৃতিঃ নওয়াজীশ আলী খান"। *Risingbd.com*। সংগ্রহের তারিখ ২০২০-০৮-১২।
5. ↑  "এটিএন বাংলা ছেড়ে গ্লোবাল টিভিতে নওয়াজীশ আলী খান"। *সারাবাংলা*। ২০১৯-০৭-২০। সংগ্রহের তারিখ ২০২০-০৮-১২।
6. ↑  গ্লিটজ প্রতিবেদক (২০১৭-১১-২৯)। "সংবর্ধিত হলেন নওয়াজীশ আলী খান"। *bdNews24.com*। সংগ্রহের তারিখ ২০২০-০৮-১২। [*স্থায়ীভাবে অকার্যকর সংযোগ*]
7. ↑  "টেলিভিশনে কর্মজীবনে নওয়াজীশ আলী খানের ৫০ বছর পালন"। *jagonews24.com*। সংগ্রহের তারিখ ১৫ ফেব্রুয়ারি ২০২৩।
8. ↑  নওয়াজীশ আলী খান (২০১৮-০৭-১৯)। "হুমায়ূন-এর প্রথম প্রহর"। *Risingbd.com*। সংগ্রহের তারিখ ২০২০-০৮-১২।
9. ↑  রাসেল রায়হান (২০২০-০৩-১৫)। "প্রথম নাটক তিনবার লিখেছিলেন হুমায়ূন আহমেদ"। *অন্য আলো*। সংগ্রহের তারিখ ২০২০-০৮-১২।
**কাজিমিরো দো আমারাল** (পর্তুগিজ: *Casemiro do Amaral*, ব্রাজিলীয় পর্তুগিজ: [kˌazimˈiɾʊ dˈʊ ˌæmaɾˈa͡ʊ]; ১৪ সেপ্টেম্বর ১৮৯২ – ১৮ অক্টোবর ১৯৩৯; **কাজিমিরো** নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় করিন্থিয়ান্স এবং ব্রাজিল জাতীয় দলের হয়ে গোলরক্ষক হিসেবে খেলেছিলেন।

কাজিমিরো ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে ১৯১৭ সাল পর্যন্ত তিনি সর্বমোট ৬ ম্যাচে অংশগ্রহণ করেছিলেন। তিনি ব্রাজিলের হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৭) অংশগ্রহণ করেছিলেন, উভয় আসরেই তিনি তৃতীয় স্থান অধিকার করেছিলেন।

আন্তর্জাতিক ফুটবল
-----------------

কাজিমিরো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

কাজিমিরো দো আমারাল ১৮৯২ সালের ১৪ই সেপ্টেম্বর তারিখে পর্তুগালের লিসবনে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৩৯ সালের ১৮ই অক্টোবর তারিখে, ব্রাজিলে ৪৭ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| ব্রাজিল | ১৯১৬ | ২ | ০ |
| ১৯১৭ | ৪ | ০ |
| সর্বমোট | ৬ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Brazil - Squad" [ব্রাজিল - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে কাজিমিরো দো আমারাল (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে কাজিমিরো দো আমারাল (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে কাজিমিরো দো আমারাল (ইংরেজি) উইকিউপাত্তে এটি সম্পাদনা করুন
**আয়েশা বেদোরা চৌধুরী** (১৯৩৫ – ১৯৭১) একজন বাংলাদেশী ডাক্তার, যিনি বাংলাদেশের স্বাধীনতা যুদ্ধে নিহত হন। তিনি বাংলাদেশের অন্যতম শহীদ বুদ্ধিজীবী।

প্রথম জীবন
----------

আয়েশা বেদোরা চৌধুরী ১৯৩৫ সালের ৬ এপ্রিল তৎকালীন ব্রিটিশ ভারতের কলকাতায় (বর্তমানে পশ্চিমবঙ্গ) জন্মগ্রহণ করেন। তার বাবা ইমাদউদ্দীন চৌধুরী ও মা কানিজ ফাতেমা মাহমুদ। তিনি ১৯৫১ সালে কলকাতার ভিক্টোরিয়া ইনস্টিটিউশন থেকে স্নাতক পাশ করেন। তিনি কলকাতা ন্যাশনাল মেডিকেল কলেজে এমবিবিএস অধ্যয়ন শুরু করেন এবং ১৯৫৬ সালে স্নাতক পাশ করেন। অসাধারণ একাডেমিক কৃতিত্বের জন্য তিনি দুটি স্বর্ণপদক পেয়েছিলেন। ছাত্রজীবনে তিনি বাম ধারার রাজনীতি সঙ্গে জড়িত ছিলেন।

পেশা
----

আয়েশা বেদোরা চৌধুরীর সর্বপ্রথম চাকরি করেন ভারতের আসামের গুয়াহাটির একটি সরকারি হাসপাতালে। তারপর তিনি দেশত্যাগ করে পূর্ব পাকিস্তানের ঢাকায় চলে যান এবং ঢাকা মেডিকেল কলেজ ও হাসপাতালে যোগ দেন। তিনি স্টেট ব্যাংক অব পাকিস্তানে মেডিকেল অফিসার হিসেবেও কাজ করেন। ১৯৭১ সালের ২৫ মার্চের পর বাংলাদেশের স্বাধীনতা যুদ্ধ শুরু হলে, তিনি মুক্তিযোদ্ধাদের চিকিৎসা প্রদান করতেন এবং তাদের আশ্রয় দিতেন।

মৃত্যু
------

১৯৭১ সালের ১৬ ডিসেম্বর পাকিস্তানি বাহিনী ভারতীয় সশস্ত্র বাহিনী ও মুক্তিবাহিনীর কাছে আত্মসমর্পণ করে। সেই দিন তিনি ধানমন্ডি-১৮ এ শেখ মুজিবুর রহমানের বাসায় গিয়েছিলেন। সেটি শেখ মুজিবের ব্যক্তিগত বাসভবন ছিল। এই বাড়িতে শেখ মুজিবুর রহমানের স্ত্রী বেগম ফজিলাতুন্নেসা ও তাদের দুই মেয়ে শেখ রেহানা ও শেখ হাসিনা বাস করতেন। যখন আয়েশা বেদোরার গাড়ি বাসার গেটের কাছে আসে, তখন পাকিস্তানি সৈন্যদের একটা দল সেখানে অবস্থান করছিল এবং তারা জানতো না যে পাকিস্তান বাহিনী আত্মসমর্পণ করেছে। তারা গাড়ি লক্ষ্য করে গুলি ছুড়ে। গুলিবিদ্ধ অবস্থায় আয়েশা বেদোরা চৌধুরীর মৃত্যু হয়।

তথ্যসূত্র
---------

1. ↑  Samāddāra, Raṇabīra (২০০২)। *Paradoxes of the nationalist time: political essays on Bangladesh* (ইংরেজি ভাষায়)। University Press। পৃষ্ঠা 158। আইএসবিএন 9789840516346। সংগ্রহের তারিখ ১১ নভেম্বর ২০১৭।
2. 1 2 3  বায়জীদ খুরশীদ রিয়াজ (২০১২)। "চৌধুরী, আয়েশা বেদোরা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
3. ↑  Jillani, Shahzeb (১৩ ডিসেম্বর ২০১১)। "Scars of Bangladesh independence war 40 years on"। *BBC News*। সংগ্রহের তারিখ ১১ নভেম্বর ২০১৭।
4. ↑  "Remembering the 1971 India-Pakistan War and the liberation of Bangladesh"। *The News Minute*। ১৯ ডিসেম্বর ২০১৬। সংগ্রহের তারিখ ১১ নভেম্বর ২০১৭।
**আশরাফ আলী খান চৌধুরী** ছিলেন একজন বাঙালি আইনজীবী এবং রাজনীতিবিদ।

প্রথম জীবন
----------

আশরাফ আলী খান চৌধুরী ১৮৭৮ সালে ব্রিটিশ ভারত, বাঙালি প্রেসিডেন্সির নাটোর জেলায় জন্মগ্রহণ করেন। তার পিতা খান বাহাদুর এরশাদ আলী খান চৌধুরী, বঙ্গীয় আইন পরিষদের সদস্য এবং তার মা মাসিরুননেসা খানম ছিলেন। তিনি ইংল্যান্ডে আইন অধ্যয়ন করেন এবং ১৯১২ সালে ব্যারিস্টার হন।

পেশা
----

কলকাতা হাই কোর্টে যোগ দিয়ে আশরাফ আলী খান চৌধুরী তার আইনি কর্মজীবন শুরু করেন। তার পিতার রাজনীতিতে তিনি প্রবর্তিত হন এবং সৈয়দ নওয়াব আলী চৌধুরীর পৃষ্ঠপোষকতায় রাজনৈতিক কর্মজীবন গড়ে তোলেন। তিনি পূর্ববাংলা ও আসাম প্রাদেশিক মুসলিম শিক্ষা সমিতি প্রতিষ্ঠায় সহায়তা করেছিলেন। তিনি অল ইন্ডিয়া মুসলিম লীগের প্রতিষ্ঠাতা সদস্য ছিলেন। ১৯২৮ সালে তিনি নাটোর জেলার বঙ্গীয় আইন পরিষদের নির্বাচিত হন। ১৯৩২ সালে তাকে কলকাতা হাইকোর্টে বিচারপতি হিসেবে নিয়োগ দেওয়া হয়, কারণ তিনি আইনের উপর রাজনীতির ক্ষেত্রে ক্যারিয়ারকে অগ্রাধিকার দিয়েছিলেন। ১৯৩৭ সালে তিনি অট ইন্ডিয়া মুসলিম লীগের প্রার্থী হিসেবে নাটোর জেলার বঙ্গীয় আইন পরিষদে পুনরায় নির্বাচিত হন। তিনি বঙ্গীয় আইন পরিষদের ডেপুটি স্পিকার হিসেবে দায়িত্ব পালন করেন।

মরণ
---

১৯৪১ সালের ৮ ডিসেম্বর কলকাতার পশ্চিমবঙ্গে ব্রিটিশ ভারতে তিনি মৃত্যুবরণ করেন।

তথ্যসূত্র
---------

1. 1 2 3  Taru, Mazharul Islam। "Chowdhury, Ashraf Ali Khan"। *en.banglapedia.org*। Banglapedia। সংগ্রহের তারিখ ২০ এপ্রিল ২০১৯।
**করণ কুন্দরা** (হিন্দি: करन कुन्दरा, ইংরেজি: Karan Kundrra; জন্ম: ১১ অক্টোবর ১৯৮৪) হলেন একজন ভারতীয় চলচ্চিত্র এবং টেলিভিশন অভিনেতা।

কর্মজীবন
--------

করণ কুন্দরা ২০০৮ সালে এনডিটিভি ইমাজিনে প্রচারিত *কিতনি মহব্বত হ্যায়* নামক টেলিভিশন ধারাবাহিকে অর্জুন পুঞ্জ নামক প্রধান চরিত্রে অভিনয়ের মাধ্যমে অভিনয় জগতে পদার্পণ করেছেন। ২০০৯ সালের শেষের দিকে তিনি সনি এন্টারটেইনমেন্ট টেলিভিশনে প্রচারিত *বেতাব দিল কি তামান্না হ্যায়ে* বিরু নামক প্রধান চরিত্রে অভিনয় করেছেন। সনি এন্টারটেইনমেন্ট টেলিভিশনে *আহটে* ভূত প্রিন্স চরিত্রে অভিনয় করার পর, তিনি ২০১০ সালের মে মাসে স্টার প্লাসে প্রচারিত জারা নাচকে দিখা নামে নৃত্যের আপাতবাস্তাব টেলিভিশন অনুষ্ঠানে অংশগ্রহণ করেছেন।

করণ তার প্রথম টেলিভিশন ধারাবাহিক কিতনি মহব্বত হ্যায়ের ২য় মৌসুমে অর্জুন সিংহানিয়ার চরিত্রে অভিনয় করেছেন। এই অনুষ্ঠানটি জনসাধারণের দাবিতে ফিরে এসেছিল। এরপর তাকে গুমরাহ - এন্ড অব ইনোসেন্সের প্রথম এবং দ্বিতীয় মৌসুমে উপস্থাপকের ভূমিকা পালন করেছেন। তিনি স্টার প্লাসে তেরি মেরি লাভ স্টোরিজে করণ কাপুরের চরিত্রে অভিনয় করেছেন। করণকে পরবর্তীতে ২০১২ সালে ভি দ্য সিরিয়ালে দেখা গিয়েছে। তিনি ২০১২ সাল থেকে ২০১৪ সাল পর্যন্ত গুমরার তৃতীয় মৌসুমে উপস্থিত হয়েছেন। ২০২১ সালের এপ্রিল মাসে, করণ শিবাঙ্গী যোশীর বিপরীতে ইয়ে রিশতা কেয়া কেহলাতা হ্যায়-এ রণবীরের চরিত্রে অভিনয় করেছেন।

২০২১ সালের ১লা অক্টোবর তারিখে, ভারতীয় আপাতবাস্তব টেলিভিশন অনুষ্ঠান *বিগ বসের* পঞ্চদশ আসরে একজন প্রতিযোগী হিসেবে অংশগ্রহণ করেছেন।

ব্যক্তিগত জীবন
--------------

২০১৬ সালের শেষে, তিনি এক ঘোষণার মাধ্যমে জানিয়েছেন যে তিনি করণ কুন্দ্রা থেকে তার নামের বানান পরিবর্তন করেছেন, যেখানে তিনি একটি অতিরিক্ত 'r' যোগ করেছেন।

তথ্যসূত্র
---------

1. ↑  "Happy Birthday Karan Kundrra: Reasons why he is truly a youth icon"। *The Indian Express*।
2. ↑  NetNewsPublisher। "Karan Kundrra in new look for Kitni Mohabbat Hai 2!"। Netnewspublisher.com। ২১ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২৮ মে ২০১২।
3. ↑  "Ajay Devgn to co-host Gumrah 3 with Karan Kundra"। *Hindustan Times* (ইংরেজি ভাষায়)। ২০১৩-০৮-২৪। ২৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২০২০-০৭-২৭।
4. ↑  "Karan Kundrra to enter Yeh Rishta Kya Kehlata Hai as Ranveer; his entry to bring a new twist in Kartik and Sirat's lives"। *The Times of India*।
5. ↑  Desk, Entertainment (৩ অক্টোবর ২০২১)। "Meet Bigg Boss Season 15 contestant Karan Kundrra"। *The Indian Express*। সংগ্রহের তারিখ ৩ অক্টোবর ২০২১।
6. ↑  "Karan Kundra changes his name"। *The Times of India* (ইংরেজি ভাষায়)। ৩০ ডিসেম্বর ২০১৬। সংগ্রহের তারিখ ২৮ জুলাই ২০২১।

বহিঃসংযোগ
---------


উইকিমিডিয়া কমন্সে **করণ কুন্দরা** সংক্রান্ত মিডিয়া রয়েছে।

* ইন্টারনেট মুভি ডেটাবেজে করণ কুন্দরা (ইংরেজি)
* ইন্সটাগ্রামে করণ কুন্দরা
* টুইটারে করণ কুন্দরা

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**ফকির শাহাবুদ্দীন** (জন্ম: ?, ১৯২৪ - মৃত্যু: ২৮ নভেম্বর, ১৯৮৯) বিশিষ্ট রাজনীতিবিদ ও আইনজীবী ছিলেন। তৎকালীন ব্রিটিশ ভারতের গাজীপুরের কাপাসিয়ার ঘাগুটিয়া গ্রামে তিনি জন্মগ্রহণ করেন ও ২৮ নভেম্বর, ১৯৮৯ তারিখে ঢাকায় মৃত্যুবরণ করেন। ১৯৭২ সালে গঠিত খসড়া সংবিধান প্রণয়ন কমিটির অন্যতম সদস্য ছিলেন ও বাংলাদেশের সংবিধান রচনায় উল্লেখযোগ্য ভূমিকা পালন করেন। সংবিধানের বিধি মোতাবেক ১৯৭৩ সালে গণপ্রজাতন্ত্রী বাংলাদেশ সরকারের প্রথম এটর্নি জেনারেল হিসেবে নিযুক্ত হন।

প্রারম্ভিক জীবন
---------------

মূল নিবন্ধ: বাংলা ভাষা আন্দোলন
ঢাকা বিশ্ববিদ্যালয় থেকে স্নাতক সম্মান ডিগ্রীর পাশাপাশি স্নাতকোত্তর ও এল.এল.বি ডিগ্রী অর্জন করেন। ১৯৫২ সালের ফেব্রুয়ারিতে মহান ভাষা আন্দোলনে সক্রিয়ভাবে অংশগ্রহণ করেন। তৎকালীন পাকিস্তান সরকার স্থানীয় প্রশাসনের মাধ্যমে ২১শে ফেব্রুয়ারি থেকে ঢাকায় এক মাসের জন্য সভা-সমাবেশ ও মিছিল নিষিদ্ধ করে ১৪৪ ধারা জারি করে। এর পূর্বদিন অর্থাৎ ২০ ফেব্রুয়ারি রাতে ঢাকা বিশ্ববিদ্যালয়ের বিভিন্ন হলে ১৪৪ ধারা ভঙ্গ না করার সিদ্ধান্ত নিয়ে পৃথক পৃথক সভা অনুষ্ঠিত হয়। সন্ধ্যায় সলিমুল্লাহ হলে তার সভাপতিত্বে ১৪৪ ধারা ভঙ্গের সিদ্ধান্ত নেয়া হয়েছিল।

১৯৫৫ সালে হাইকোর্টে ও ১৯৫৮ সালে সুপ্রিম কোর্টে আইন ব্যবসায় যোগদান করেন। *গণতন্ত্রের মানসপুত্র* হিসেবে পরিচিত হোসেন শহীদ সোহ্‌রাওয়ার্দীর জুনিয়র হিসেবে প্রায় ছয় বছর আইন ব্যবসা সম্পাদন করেন। ১৯৬২ সালে পাকিস্তান বার কাউন্সিলের সদস্যরূপে নির্বাচিত হন।

রাজনৈতিক জীবন
-------------

আওয়ামী লীগের প্রভাবশালী নেতা হিসেবে পরিচিতি ছিল তার। ১৭ ডিসেম্বর, ১৯৭০ তারিখে অনুষ্ঠিত পূর্ব পাকিস্তান প্রাদেশিক পরিষদের নির্বাচনে কাপাসিয়া এলাকা থেকে অংশগ্রহণ করেন ও সদস্যরূপে নির্বাচিত হন। ১৯৭১ সালের বাংলাদেশের স্বাধীনতা যুদ্ধেও বলিষ্ঠ ভূমিকা পালন করেন। মুজিবনগর সরকারের বিশেষ প্রতিনিধিরূপে শ্রীলঙ্কা, থাইল্যান্ড, জাপান, হংকং, সিঙ্গাপুর ও মালয়েশিয়া সফর করেন। এ সফর ছিল মূলতঃ বাংলাদেশের মহান মুক্তিযুদ্ধে জনমত গঠন করা। সেপ্টেম্বর, ১৯৭১ সালে জাতিসংঘে প্রেরিত মুজিবনগর সরকারের প্রতিনিধি দলের *সদস্য সচিব* ছিলেন তিনি।

তথ্যসূত্র
---------

1. ↑  *বাংলা একাডেমী চরিতাভিধান*, সম্পাদক: সেলিনা হোসেন ও নূরুল ইসলাম, ২য় সংস্করণ, ২০০৩, বাংলা একাডেমী, ঢাকা, পৃ. ২৩২
**কাজী আব্দুল কাদের** (১৯১৪-২০০২) ছিলেন পাকিস্তানি পরে বাংলাদেশী রাজনীতিবিদ। তিনি পূর্ব পাকিস্তান আইন পরিষদ ও বাংলাদেশ জাতীয় সংসদ উভেয়ের সদস্য ছিলেন।

প্রাথমিক জীবন
-------------

কাদের ১৯১৪ সালে ব্রিটিশ ভারতের রংপুরে জন্মগ্রহণ করেন।

বাংলাদেশের মুক্তিযুদ্ধে
-----------------------

কাজী কাদের প্রকাশ্যে পাকিস্তান সেনাবাহিনীকে সমর্থন ও সহায়তা করেন। নীলফামারী জেলার জলঢাকা উপজেলার কালীগঞ্জ নামক স্থানে ১৯৭১ সালে যে গণহত্যা হয় তার পেছনে তিনি সরাসরি জরিত ছিলেন বলে অনেকে মনে করে থাকে, যা পাকিস্তান সেনাবাহিনী কর্তৃক ১৭ এপ্রিল ১৯৭১ সালে সংঘটিত হয় এবং এতে প্রায় ৩০০ নিরীহ বাঙালীকে হত্যা করা হয়েছিলো।

রাজনৈতিক জীবন
-------------

কাজী আব্দুল কাদের পূর্ব পাকিস্তান সরকারের কেন্দ্রীয় মন্ত্রীর দায়িত্ব পালন করেন। তিনি কনভেনশন মুসলিম লীগের নেতা হিসেবে পূর্ব পাকিস্তান সরকারের খাদ্য ও কৃষি মন্ত্রণালয়ের দায়িত্ব পালন করেছিলেন।

১৯৭০ সালের জাতীয় পরিষদ নির্বাচনে মুসলিম লীগ (কাইউম) এর পক্ষে অংশ নিয়ে আওয়ামীলীগের আফসার আলী খানের নিকট পরাজিত হন। 

কাদের ১৯৭৯ সালে বাংলাদেশের ২য় জাতীয় সংসদ নির্বাচনে মুসলিম লীগের মনোনয়নে অংশগ্রহণ করেন। তিনি রংপুর-৩ আসন থেকে প্রতিদ্বন্দ্বীতা করেন এবং বিজয়ী হন। তিনি ১৯৯১ সালের ৫ম জাতীয় সংসদ নির্বাচনে পুনরায় মুসলিম লীগের মনোনয়নে অংশগ্রহণ করেন। তিনি নীলফামারী-৩ (সাবেক রংপুর-৪ আসন) আসনে প্রতিদ্বন্দ্বীতা করেন এবং ৪,৮৩৪ ভোট (মোট ভোটের ৪.৩৪%) পেয়ে পঞ্চম স্থান অর্জন করেন।

ব্যাক্তিগত জীবন
---------------

কাজী আব্দুল কাদেরের ২য় স্ত্রী ছিলেন ঢাকা নবাব পরিবার এর মেয়ে নবাবজাদী কানিজ ফাতেমা। ঢাকার নবাব খাজা সলিমুল্লাহর কন্যা নবাবজাদী খুরশিদ বানুর কন্যা ছিলেন কানিজ ফাতেমা। কাজী কাদের এবং কানিজ ফাতেমা দম্পতির দুইজন পুত্র। তারা হলেন কাজী নাসের মোহাম্মদ এবং কাজী কায়েস মোহাম্মদ। কাজী নাসের মোহাম্মদ ১৯৫৮ সালে জন্ম নিয়ে ১৯৬১ সালে মৃত্যুবরণ করেন। কাজী কাদেরের অপর পুত্র কাজী ফারুক কাদের ২০০৮ থেকে ২০১৪ পর্যন্ত নীলফামারী-২ আসনের সংসদ সদস্য ছিলেন।

মৃত্যু
------

কাজী আব্দুল কাদের ২০০২ সালের ২ অক্টবর ৮৮ বছর বয়সে ঢাকায় গুলশানে নিজ বাসভবনে মৃত্যুবরণ করেন।

তথ্যসূত্র
---------

1. ↑  "List of 1st Parliament Members"। *www.parliament.gov.bd*। সংগ্রহের তারিখ ২০১৯-০২-০৩।
2. ↑  "'No vote' campaign against anti-liberation elements"। *The Daily Star* (ইংরেজি ভাষায়)। ৮ ডিসেম্বর ২০০৮। সংগ্রহের তারিখ ১৬ মার্চ ২০১৮।
3. ↑  "List of 2nd Parliament Members"। *www.parliament.gov.bd*। সংগ্রহের তারিখ ২০১৯-০২-০৩।